ZAPISNIK

sa 2. izvanredne sjednice Općinskog vijeća Općine Sukošan održane 28. studenoga 2014. godine s početkom u 18,00 sati, u općinskoj vijećnici Domu mladeži Sukošan.

NAZOČNI: Tomislav Dražić, Milan Gašparović , Mojmir Torbarina, Miroslav Raspović, Božidar Dijan, Stipana Banić, Frane Stevanja, Ante Dević, Šime Dijan.

**ODSUTNI:** Jelena Gulan, Josip Torbarina, Klaudio Pavić, Marin Keran.

**OSTALI NAZOČNI:** Načelnik Općine Sukošan Ante Martinac.

Predsjednik predlaže slijedeći:

**DNEVNI RED**

1. Rasprava povodom bacanja eksplozivne naprave u dvorište obiteljske kuće direktora tvrtke „Zlatna luka Sukošan“ d.o.o.Sukošan.

Predloženi dnevni red jednoglasno je usvojen (9 glasova)

**Ad. 1.**

Nakon rasprave vijećnici su jednoglasno donijeli slijedeći zaključak koji ujedno predstavlja priopćenje za medije:

Najstrože se osuđuje ovaj teroristički čin napada na obitelj Milana Ročka i materijalnu imovinu njega osobno i imovinu Općine Sukošan.

Ovo je samo najteži i najopasniji od akata koji se permanentno vodi više od godinu dana prema Milanu Ročku i njegovoj obitelji, a što je više puta prijavljivano nadležnim institucijama.

Općinsko vijeće Općine Sukošan odgovorno stoji iza uspješnog vođenja komunalnog poduzeća Zlatna luka d.o.o., a što je isti svojim radom i rezultatima opravdao, te uživa povjerenje svih članova Općinskog vijeća.

Od istražnih organa MUP-a i PU-Zadarske zahtijevamo da u okviru svojih ovlasti riješi ovaj događaj, te počinitelje privede licu pravde kako bi vratili mir u našu sredinu, te da bi mi i dalje mogli raditi na dobrobit svih stanovnika Općine Sukošan.

Predsjednik OV:

Tomislav Dražić, dipl. ing.